GUNKUL-XO เผยไม่ได้ซื้อหุ้นคืนตามแผน หลังสิ้นสุดโครงการ
GUNKUL-XO เผยไม่ได้ซื้อหุ้นคืนตามแผน หลังสิ้นสุดโครงการ
GUNKUL-XO เผยไม่ได้ซื้อหุ้นคืนตามแผน หลังสิ้นสุดโครงการ
2 ต.ค. 2563

บริษัท กันกุลเอ็นจิเนียริ่ง จำกัด (มหาชน) หรือ GUNKUL แจ้งว่า ในช่วงกำหนดระยะเวลาในการซื้อหุ้นคืนเพื่อการบริหารทางการเงิน ครั้งที่ 2 ระหว่างวันที่ 1 เม.ย.- 30 ก.ย.63 บริษัทไม่ได้มีการซื้อหุ้นคืนอย่างใด ดังนั้น ณ วันที่ 30 ก.ย.63 (วันที่เสร็จสิ้นระยะเวลาการซื้อหุ้นคืน) สรุปจำนวนหุ้นที่บริษัทฯ ซื้อคืนในโครงการซื้อหุ้นคืนครั้งนี้ เป็นจำนวน 0 หุ้น หรือคิดเป็นร้อยละ 0 ของจำนวนหุ้นที่จำหน่ายได้แล้วทั้งหมดของบริษัท รวมเป็นมูลค่ารวมของหุ้นที่ซื้อคืนทั้งสิ้นเท่ากับ 0 บาท
อนึ่ง ที่ประชุมคณะกรรมการบริษัท ครั้งที่ 2/2563 ได้มีมติอนุมัติโครงการซื้อหุ้นคืนฯ ภายในวงเงินสูงสุดที่ใช้ในการซื้อหุ้นคืน ไม่เกิน 1,100,000.00 บาท โดยจำนวนหุ้นที่จะซื้อคืนสูงสุดไม่เกิน 440,000,000 หุ้น มูลค่าที่ตราไว้หุ้นละ 0.25 บาท จำนวนหุ้นที่จะซื้อคืนคิดเป็นร้อยละ 5.01 ของทุนที่ออกและชำระแล้วหลังจากหักหุ้นทุนซื้อคืนจริงในครั้งที่ 1(ทั้งนี้ เมื่อรวมหุ้นทุนซื้อคืนจริงในครั้งที่ 1 ที่บริษัทฯ ซื้อคืนมาในช่วงระหว่าง 24 เมษายน 2561 ถึงวันที่ 22 ตุลาคม 2561 จำนวน 99,043,700 หุ้น กับจำนวนหุ้นที่จะซื้อสูงสุดไม่เกิน 440,000,000 หุ้น ตามมติที่ได้รับอนุมัติจากคณะกรรมการบริษัทในครั้งนี้จะเท่ากับ 539,043,700 หุ้นคิดเป็นร้อยละ 6.14 ของทุนที่ออกและชำระแล้ว)
สำหรับการจำหน่ายหุ้นที่ซื้อคืนตามโครงการซื้อหุ้นคืนเพื่อการบริหารทางการเงิน ครั้งที่ 1 จำนวน 99,043,700 หุ้น ที่เสร็จสิ้นระยะเวลาการซื้อหุ้นคืนเมื่อวันที่ 24 ต.ค.61 นั้น บริษัทจะนำเสนอต่อที่ประชุมคณะกรรมการบริษัทเพื่อพิจารณาในการดำเนินการและจะแจ้งให้ผู้ถือหุ้นทราบต่อไป
ส่วน บริษัท เอ็กโซติค ฟู้ด จำกัด (มหาชน) หรือ XO แจ้งว่า บริษัทสิ้นสุดโครงการซื้อหุ้นคืนเพื่อบริหารทางการเงินในวันนี้ (1 ต.ค.) โดยไม่ได้มีการซื้อหุ้นคืนแต่อย่างใด หลังจากที่ก่อนหน้านี้คณะกรรมการบริษัทอนุมัติโครงการซื้อหุ้นคืนไม่เกิน 38.25 ล้านหุ้น หรือ 9% ของหุ้นที่ออกและเรียกชำระแล้ว โดยใช้วงเงินสูงสุดไม่เกิน 135 ล้านบาท เพื่อดำเนินโครงการระหว่างวันที่ 2 เม.ย.-1 ต.ค.63